ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
რომის პაპის წინააღმდეგობრივი ვიზიტი საქართველოში ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2016 წლის 19 ოქტომბერი   ავტორი: თამარ სვანიძე
საპროტესტო აქციებითა და დაბალი საზოგადოებრივი ინტერესით გამორჩეული ისტორიული ვიზიტი.
პაპის წინააღმდეგ აქციის მონაწილეების თქმით, ფრანცისკეს ვიზიტი საქართველოში კათოლიციზმის გავრცელებას ისახავს მიზნად და მისი სვეტიცხოველში (წმინდა ტაძარში) შესვლა ცოდვაა (ფოტო: თამარ სვანიძე).
რომის პაპის სტუმრობამ თბილისში მართლმადიდებელი მრევლისა და სასულიერო პირების პროტესტის ფონზე ჩაიარა.
ფრანცისკე პირველი, რომელიც მსოფლიო მასშტაბით 1,2 მილიარდზე მეტი კათოლიკეს სულიერო წინამძღვარია, საქართველოში პრეზიდენტ გიორგი მარგველაშვილისა და საქართველოს კათალიკოს-პატრიარქის ილია მეორის მოწვევით ჩამოვიდა.
საქართველოში, სადაც მოსახლეობის უმრავლესობა მართლმადიდებლობის მიმდევარია, კათოლიკე მრევლი დაახლოებით ოცი ათასამდე ადამიანს ითვლის, რაც ქვეყნის მთლიანი მოსახლეობის 0,8 პროცენტს შეადგენს.
საქართველოს მართლმადიდებლურ ეკლესიასა და რომის კათოლიკურ ეკლესიას შორის კავშირი მე-11 საუკუნის შემდეგ არის გაწყვეტილი.
2013 წელს რომის პაპად არჩევის შემდეგ, ფრანცისკე პირველი თავისი მოღვაწეობის ერთ-ერთ უმნიშვნელოვანეს საკითხად მართლმადიდებლურ ეკლესიასთან განხეთქილების დაძლევას და კავშირების აღდგენას მიიჩნევს.
საპარლამენტო არჩევნებამდე ერთი კვირით ადრე რომის პაპმა პოსტსაბჭოთა სახელმწიფოში მშვიდობიანი თანაცხოვრების გზავნილით ჩამოვიდა.
თუმცა, ჯერ კიდევ პაპის ჩამოსვლამდე, 30 სექტემბერს, სასულიერო პირების მცირე ჯგუფმა რამდენიმე ათეულ მრევლთან ერთად საპროტესტო აქცია გამართა ვატიკანის საკონსულოს წინ და ფრანცისკეს ვიზიტის გაუქმება მოითხოვა. მათი თქმით, პაპი ფრანცისკე წარმოადგენს მართმადიდებლობისთვის საფრთეს და მისი ვიზიტი მიზნად ისახავს კათოლიციზმის გავრცელებას რეგიონში.
იგივე ჯგუფი უკვე საქართველოში ჩამოსულ პაპს პლაკატებით და ლოზუნგებით დახვდა აეროპორტის გზაზე და თბილისის მიხეილ მესხის სტადიონის შესასვლელთან, წმინდა წირვის დროს.
ოცდაშვიდი ათას მაყურებელზე გათვალისწინებულ სტადიონზე ფრანცისკე პირველის მესას დაახლოებით სამი ათასი ადამიანი ესწრებოდა, რაც საკმაოდ უჩვეულოა პაპისთვის, რომელსაც არასოდეს უჭირს მრავალათასიანი აუდიტორიის შეკრება. დამსწრეთა შორის იყვნენ სხვადასხვა ქვეყნებიდან ჩამოსული დელეგაციები, ადგილობრივი ხელისუფლების და დიპლომატიური კორპუსის წარმომადგენლები.
ფრანცისკე პირველის ვიზიტის მოწანააღმდეგეები მცხეთაშიც შეიკრიბნენ, როდესაც ის სვეტიცხოვლის საკათედრო ტაძარში მართმადიდებლური ეკლესიის წინამძღვარს ხვდებოდა.
პრეზიდენტის სასახლეში შეხვედრისას პონტიფიკოსმა თავის გამოსვლაში ხაზგასმით აღნიშნა განსხვავებულობის მიღების და უმცირესობების პატივისცემის მნიშვნელობა.
„ნებისმიერი განსხვავებულობა – ეთნიკური, ენობრივი, პოლიტიკური თუ რელიგიური – უნდა იქცეს არა წარმოშობილ უთანხმოებათა დაპირისპირებასა და გაუთავებელ ტრაგედიაში გადაზრდის საბაბად, არამედ, რაც სავსებით შესაძლებელია, ურთიერთგამდიდრების წყაროდ და საყოველთაო სიკეთედ,“ აღნიშნა მან.
საპროტესტო აქციების მიუხედავად ფრანცისკე პირველმა საქართველოში თავისი ვიზიტი დადებითად შეაფასა.
„საქართველოში ორი სიურპირზი დამხვდა,“ -განაცხადა ფრანცისკე პირველმა ვიზიტის შემდეგ. „ ერთი არის თავად საქართველო. მე ვერასოდეს წარმოვიდგენდი ქრისტიანული რწმენით სავსე ასეთ ადგილს. ეს არის მორწმუნე ერი და უძველესი ქრისტიანული კულტურის მქონე ქვეყანა, რომელსაც უამრავი წამებული ჰყავს…
ჩემი მეორე აღმოჩენა იყო საქართველოს პატრიარქი. ადამიანი უდიდესი და ღრმა რწმენით. ის არის ღვთის კაცი. მე შემძრა პატრიარქის გაცნობამ და ეს გრძნობა მქონდა მასთან ყოველი შეხვედრისას. დავტოვე გრძნობით, რომ მე ვიპოვე ნამდვილი ღვთის კაცი.“
რომის პაპმა საქართველო ორ ოქტომბერს დილით დატოვა და ერთდღიანი ვიზიტით მეზობელ აზერბაიჯანში გაემგზავრა.
კათოლიკე მამები ელოდებიან ფრანცისკე პირველის პაპომობილის გამოჩენას (ფოტო: თამარ სვანიძე).
სასულიერო პირები მიემართებიან მრევლთან წმინდა ზიარების წესის შესასრულებლად (ფოტო: თამარ სვანიძე).
მონაზვნები საქართველოს დროშებით ხელში ელოდებიან პაპი ფრანცისკეს მოსვლას მიხეილ მესხის სტადიონზე და წმინდა მესის დაწყებას (ფოტო: თამარ სვანიძე).
დაახლოებით სამასამდე კათოლიკური ეკლესიის წარმომადგენელი სომხეთიდან ესწრებოდა რომის პაპის წმინდა წირვას სტადიონზე (ფოტო: თამარ სვანიძე).
ევანგელურ-ბაპტისტური ეკლესიის წინამძღვარი მალხაზ სონღულაშვილი ესაუბრება იეზიდთა სასულიერო საბჭოს თავმჯდომარეს (ფოტო: თამარ სვანიძე).
ადამიანები ზეიმობენ წმინდა წირვის აღვლინებას რომის პაპის მიერ (ფოტო: თამარ სვანიძე).
პირველ ოქტომბერს , მართმადიდებელ მშობელთა კავშირის წევრებმა სასულიერო პირებთან ერთად რომის პაპს საპროტესტო აქცია მოუწყვეს, როდესაც ის საქართველოს კათალიკოს-პატრიარქს სვეტიცხოვლის საკათედრო ტაძარში ხვდებოდა (ფოტო: თამარ სვანიძე).
აქციის მონაწილეებმა პაპი ფრანცისკეს ვიზიტის გაპროტესტება ვიზიტამდე რამდენიმე დღით ადრე დაიწყეს. იმავე ჯგუფის ორგანიზებით მსგავსი აქციები მოეწყო აეროპორტის გზაზე და შემდეგ სტადიონის წინ წირვის დროს (ფოტო: თამარ სვანიძე).
მართმადიდებლური ეკლესიის წარმოამდგენლების თქმით, ფრანცისკეს ვიზიტი „პაპიზმის“ გავრცელებას ისახავს მიზნად (ფოტო: თამარ სვანიძე).
საპროტესტო აქციის მონაწილე მართლმადიდებელი მრევლის ნაწილი გამოირჩეოდა აგრესიით და ყველას, ვინც აქციას არ შეუერთდა ცოდვილად მოიხსენიებდა (ფოტო: თამარ სვანიძე).
„ვატიკანი არის სულიერი აგრესორი“ – რამდენიმე ათეული მართმადიდებელი ქრისტიანი სვეტიცხოვლის წინ პაპის ვიზიტს აპროტესტებს (ფოტო: თამარ სვანიძე).
აზერბაიჯანში გამგზავრებამდე რომის პაპი ფრანცისკე დაესწრო საქართველოს კათალიკოს- პატრიარქის წირვას სვეტიცხოვლის საკათედრო ტაძარში (ფოტო: თამარ სვანიძე).
რომის პაპი ფრანცისკე მესაზე მისულ საზოგადოებას თავისი პაპომობილიდან ესალმება (ფოტო: თამარ სვანიძე).
Click to share on Twitter (Opens in new window)
Click to share on Facebook (Opens in new window)
თამარ სვანიძე IWPR-ის ჟურნალისტია საქართველოში.
ულტრანაციონალისტური პოპულიზმი, გამოწვევა საქართველოსთვის
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.